સુજાતા મહેતાએ જે ફિલ્મ સાથે હિન્દી ફિલ્મોમાં એન્ટ્રી કરી એ ફિલ્મ હતી એન ચંદ્રાની ‘પ્રતિઘાત’. જો કે સુજાતાબેન સાથે આગળ ચર્ચા કરતા ખબર પડી કે ટેક્નિકલી પ્રતિઘાત એ એમની પહેલી ફિલ્મ ન હતી, એ કઈ ફિલ્મ હતી તેના પર આપણે આગળ વાત કરીશું. તો પ્રતિઘાત એ એન ચંદ્રાની ચાર ચમત્કારિક ફિલ્મોમાંથી એક હતી. એન ચંદ્રાની સળંગ ચાર ફિલ્મો એટલેકે ‘અંકુશ’, ‘તેઝાબ’, ‘પ્રતિઘાત’ અને ‘નરસિમ્હા’ એ અલગ અને એ સમયે ભયજનક ગણાતા વિષયો હોવા છતાં બોક્સ ઓફિસ પર જબરદસ્ત દેખાવ કર્યો હતો. પ્રતિઘાત પોતાને કેવી રીતે મળી અને તેના અનુભવો સુજાતા મહેતાએ eછાપું સાથે શેર કર્યા હતા.